open-index/open-wikipedia-markdown huggingface dataset:
Boman Oscarsson

**Boman Oscarsson** (født **Jöns Johan Boman Oscarsson** 27. november 1960 i Sörby kommun i Västergötland, død 26. august 2019) var en svensk skuespiller.

Oscarsson debuterte som barneskuespiller i *Oss emellan* i 1969. Etter skolen arbeidet han i flere ulike yrker. Han fikk jobb på Djurgårdsteatern som scenearbeider i 1985. Han fikk en økt interesse for teater og scenedebuterte i 1989. Senere samme år fikk han sitt gjennombrudd i *Fordringsägare* på teaterhuset Luntan. I Norge er han kjent for rollen som gymlærer Bror Petterson i den norske såpeoperaen *[[Familiesagaen De syv søstre]]*.

## Familie
Boman Oscarsson var sønn av skuespilleren Per Oscarsson.

## Filmografi (utvalg)
### TV
* 2004: *[[Graven]]* (mini-TV-serie)
*1996–2000: *[[Familiesagaen De syv søstre]]* (TV-serie)

## Referanser


## Eksterne lenker
*
Hardy-Weinberg-prinsippet

**Hardy-Weinberg-prinsippet** er et konsept innen genetikken og er en utledning av Hardy-Weinbergmodellen. Det forteller oss hvordan fordelingen av ulike genotyper (og tilhørende fenotyper) er i en tenkt, ideéll befolkning. 

Prinsippet er mye brukt i forbindelse med genetiske sykdommer. Mennesker med en genfeil kan ha feilen på det ene, det andre, eller begge kromosomene i et homologt kromosompar. Avhengig av sykdommen det er snakk om, avgjør dette om personen er syk, frisk eller bærer.
Derinerdemningen

**Derinerdemningen** er en buedam med vannkraftverk under bygging for energiproduksjon i det nordøstre Tyrkia, nær grensen til Georgia. Den er anlagt på elven Çoruh i provinsen Artvin, nær byen Artvin. Byggingen har foregått fra 1998.

Demningen er 207-250 meter høy og 720 m lang, og det oppdemmede reservoaret er 70&nbsp;km langt og 26,4&nbsp;km² stort. Installert vannkrafteffekt er 670 MW fordelt på fire turbiner, og midlere årsproduksjon vil være ca. 2.118 GWh.

## Se også
*Liste over verdens største vannkraftverk

## Referanser
Khristo Lukov

**Khristo Nikolov Lukov** (bulgarsk: Христо Николов Луков; født 6. januar 1887 i Varna, død 13. februar 1943 i Sofia) var en bulgarsk general og politiker. Lukov hadde kommandoen over 13. bulgarske divisjon under første verdenskrig. I perioden 1935 til 1938 var han krigsminister i Bulgaria.

Under 2. verdenskrig støttet han aksemaktene, spesielt Nazi-Tyskland hvor han hadde nære forbindelser. Han ble sett på som ideologisk ledende når det gjaldt antisemittisme i Bulgaria.

Lukov ble skutt og drept av kommunistiske partisaner 13. februar 1943 i Sofia. I henhold til boken *In the Name of the People*, ble han angrepet av to jødiske motstandsfolk utenfor boligen sin i Sofia.

## Referanser
Tang Enbo

**Tang Enbo** (kinesisk: 汤恩伯; pinyin: *Tāng Énbó*; Wade-Giles: *T'ang En-po*, født 20. september 1898 i Wuyi i provinsen Zhejiang i Kina, død 29. juni 1959 i Tokyo i Japan) var general i Kuomintangs væpnede styrker i Republikken Kina. Sammen med Hu Zongnan og Xue Yue var Tang blant de Kuomintang-generaler som ble tatt mest på alvor og fryktet av japanerne under den annen sino-japanske krig.

## Litteratur
* http://www.generals.dk/general/Tang_Enbo/_/China.html
* Ministry of National Defense R.O.C https://web.archive.org/web/20080706133557/http://www.mnd.gov.tw/English
* Zhu, Zongzhen and Wang, Chaoguang, *Liberation War History*, 1st Edition, Social Scientific Literary Publishing House in Beijing, 2000, ISBN 7-80149-207-2 (set)
* Zhang, Ping, *History of the Liberation War*, 1st Edition, Chinese Youth Publishing House in Beijing, 1987, ISBN 7-5006-0081-X (pbk.)
* Jie, Lifu, *Records of the Libration War: The Decisive Battle of Two Kinds of Fates*, 1st Edition, Hebei People's Publishing House in Shijiazhuang, 1990, ISBN 7-202-00733-9 (set)
* Literary and Historical Research Committee of the Anhui Committee of the Chinese People's Political Consultative Conference] *Liberation War*, 1st Edition, Anhui People's Publishing House in Hefei, 1987, ISBN 7-212-00007-8
* Li, Zuomin, *Heroic Division and Iron Horse: Records of the Liberation War*, 1st Edition, Chinese Communist Party History Publishing House in Beijing, 2004, ISBN 7-80199-029-3
* Wang, Xingsheng, and Zhang, Jingshan, *Chinese Liberation War*, 1st Edition, People's Liberation Army Literature and Art Publishing House in Beijing, 2001, ISBN 7-5033-1351-X (set)
* Huang, Youlan, *History of the Chinese People's Liberation War*, 1st Edition, Archives Publishing House in Beijing, 1992, ISBN 7-80019-338-1
* Liu Wusheng, *From Yan'an to Beijing: A Collection of Military Records and Research Publications of Important Campaigns in the Liberation War*, 1st Edition, Central Literary Publishing House in Beijing, 1993, ISBN 7-5073-0074-9
* Tang, Yilu and Bi, Jianzhong, *History of Chinese People's Liberation Army in Chinese Liberation War*, 1st Edition, Military Scientific Publishing House in Beijing, 1993 &ndash; 1997, ISBN 7-80021-719-1 (Volume 1), 7800219615 (Volume 2), 7800219631 (Volume 3), 7801370937 (Volume 4), and 7801370953 (Volume 5)
Rudolph Felix Bauer

**Rudolph Felix Bauer** var en tysk adelsmann i Baltikum, og *de facto* leder for den tyske landdagen og dermed guvernør for det russiske Guvernementet Estland i perioden 1710–1711. 

## Referanser
Aleksandr Danilovitsj Mensjikov

** Aleksandr Danilovitsj Mensjikov ** (født , død ) var en russisk general og adelsmann, og samtidig av Peter den store. Han bar tittelen prins av Russland, og var formelt guvernør for både St. Petersburg og for det russiske Guvernementet Estland i perioden 1710–1719. Han reiste Mensjikov-palasset i 1710, et barokt palass som i dag huser deler av Eremitasjen.

Under tsarinaen Katarina I av Russland var han i årene 1725–27 i praksis eneveldig, men ble senere sendt i eksil og fristet en usikker tilværelse de neste to årene som forvist til Sibir, inntil sin død i 1729. 

## Referanser
Fjodor Apraksin

** Fjodor Matvejevitsj  Apraksin ** (russisk: Фёдор Матвеевич Апраксин; født 27. oktober 1661, død 10. november 1728) var en russisk admiral og adelsmann, og samtidig av Peter den store. Han hadde tittelen greve og var formelt guvernør for både Karelen 1712–23, og for det russiske Guvernementet Estland i perioden 1719–1723. Han kommanderte Østersjøflåten fra 1723 til sin død i 1728.

Søsteren var gift med tsar Fjodor III av Russland. Fjodor utmerket seg som skipsbygger og sjøoffiser, og ble guvernør i Arkhangelsk allerede i 1692. I året 1707 ble han øverstkommanderende admiral, og slo svenskene ved St. Petersburg og inntok byen Viborg i den store nordiske krig. I årene fram til 1720 ledet han – blant annet sammen med offiseren Peter Lacy – en rekke sjøtokt mot Sverige som kulminerte med freden i Nystad, og svenskenes formelle avståelse av Baltikum.

## Referanser
Derk Bodde

**Derk Bodde** (født 9. mars 1909 i Brant Rock i Massachusetts i USA, død 3. november 2003 i Germantown i Pennsylvania) var en ledende amerikansk sinolog og historiker. Han underviste ved University of Pennsylvania i Philadelphia.

I ungdommen bodde han tre år i Shanghai (1919–1921), der hans far underviste på et universitet.

Bodde tok sin grunnutdannelse ved Harvard University i 1930. Han tibragte seks studieår (1931–1937) i Kina. Han tok doktorgrad i kinastudier ved Universitetet i Leiden i 1938. Senere fikk han Fulbright-stipend og studerte på det i ett år fra  1948 i Beijing.  

Bodde oversatte til engelsk den kinesiske filosof Feng Youlans kinesiske filosofis (eldre) historie, og Yanjing suishi ji av Dun Lichen (1855–1911). Bodde skrev også en viktig studie om kansler Li Si fra Qin-dynastiets tid. Han forfattet også et banebrytende arbeide om det kinesiske rettssystems historie.

## Verker
* *Shakespeare and the Ireland Forgeries*. Harvard Honors Theses in English No. 2. Pp. 68. Harvard University Press, Cambridge, Mass. 1930.
* *Annual Customs and Festivals in Peking, As Recorded in the Yenching Sui-shih-chi. By Tun Li-ch'en. Translated and annotated by Derk Bodde*. Henri Vetch, Peiping 1936.
* *A History of Chinese Philosophy, Vol. I: The Period of the Philosophers (from the beginnings to circa 100 B.C.). By Fung Yu-lan. Translated by Derk Bodde with introduction, notes, bibliography and index*. Henri Vetch, Peiping 1937.
* *China's First Unifier: a Study of the Ch'in Dynasty as Seen in the Life of Li Ssu (280?-208 B.C.). Sinica Leidensia Series, Vol. III*. E. J. Brill, Leiden 1938.
* *A Short History of Chinese Philosophy. By Fung Yu-lan. Edited by Derk Bodde*. Macmillan, New York 1948.
* *Peking Diary, a Year of Revolution*. Henry Schuman, New York 1950.
* *A History of Chinese Philosophy, Vol. II: The Period of Classical Learning (from the second century B.C. to the twentieth century A.D.). By Fung Yu-lan. Translated by Derk Bodde with introduction, notes, bibliography and index*. Princeton University Press, Princeton 1953.
* *Law in Imperial China, Exemplified by 190 Ch'ing Dynasty Cases . . . with Historical, Social, and Judicial Commentaries. By Derk Bodde and Clarence Morris*. Harvard University Press, Cambridge, Mass. 1967.
* *Festivals in Classical China, New Year and Other Annual Observances during the Han Dynasty, 206 B.C.-A.D. 220*. Princeton University Press and Chinese University of Hong Kong, Princeton and Hong Kong 1975.

## Referanser


## Litteratur
* W. Allyn Rickett: «In memoriam: Derk Bodde (1909–2003)», i *Journal of the American Oriental Society*, oktober 2003.
* University of Chicago, Early China: Obituary – Derk Bodde
Monacos klippe

**Monacos klippe** (fransk *Rocher de Monaco*, engelsk *Rock of Monaco*) er en monolitt i Fyrstedømmet Monaco som har spilt en vesentlig rolle i landets historie. 

Klippen består av kalkstein og stikker ut i Middelhavet som en halvøy. Den er syv hundre meter lang og seksti meter høy over havflaten. Siden de eldste tider fungert som en naturlig festning og gitt beskyttelse til dens beboere. I dag er klippen den eldste av Monacos fire bydeler, *[[Monaco-Ville]]*, hvor gamlebyen ligger. Festningen på klippen er i dag fyrstepalass (fransk *Le Palais Princier*).

## Tidlig historie
Klippen har siden forhistorisk tid var et ettertraktet sted. Mennesker har bodd i området i minst  år, noe hulemalerier i området bevitner. Den høye klippen har antagelig fungert som vern og en naturlig festning for mennesker i områder siden de eldste tider.

Monacos klippe trakk til seg oppmerksomheten fra grekere som hadde dannet en koloni i Massalia (dagens Marseille) rundt 600-tallet f.Kr. Grekerne kalte den iøynefallende klippen for *Monoïkos* (gammelgresk Μόνοικος), muligens navngitt etter en ligurisk stamme som oppholdt seg området og som måtte bekjempes for kontroll over klippen.

## Opprinnelsen til fyrstedømmet Monaco
Setet for fyrsten av Monaco, i dag Fyrstepalasset i Monaco, ble etablert på klippen som en festning i 1191 da havnen ble tatt av Republikken Genova. I 1215 begynte arbeidet på en ny festning, bestående av fire tårn forbundet av en festningsvoll beskyttet av en ytre mur. Denne formen danner kjernen i dagens palass. 

Den 8. januar 1297 tok guelferen Francesco Grimaldi fra Grimaldi-familien i Genova seg inn i festningen om kvelden forkledd som en fransikanermunk. Mens beboerne var i kirken tok han vaktene ved overraskelse, åpnet portene og slapp soldatene sine inn. På denne listige måten erobret Francesco Grimaldi festningen og selv om han mistet kontrollen fire år senere, og siden døde barnløs, overtok senere hans fetter Rainier Grimaldi festningen. Således kom Francescos familie til å herske over Monaco fram til denne dag, først som føydale herrer og fra 1600-tallet som selvstendige fyrster. 

Hendelsen i 1297 er minnet i Monacos riksvåpen hvor skjoldet blir støttet opp av to munker bevæpnet med sverd.

I bildet fra 1890 kommer blandingen mellom klassiske fasader og middelalderske festningsverker klart fram, men den moderne utviklingen av Monte Carlo og blomstrende vekst av flora gjør dette mindre lett å se i dag.

## Referanser
Vladimir Petrovitsj Dolgorukij

**Vladimir Petrovitsj Dolgorukij** (*Dolgorukov*, russisk: Владимир Петрович Долгоруков; født 1696, død 31. mai 1761) var en russisk adelsmann, og formelt guvernør for det russiske Guvernementet Estland i perioden 1753&ndash;1758, og for Guvernementet Livland i årene 1751&ndash;53 samt 1758&ndash;61. 

## Referanser
Sergej Golitson

** Sergej Gõlitson ** var en russisk-estisk adelsmann, og formelt guvernør for det russiske Guvernementet Estland i perioden 1801–1803, og for Guvernementet Livland i samme periode. 

## Referanser
Aleksej Spiridov

**Aleksej Spiridov** var en russisk adelsmann, og formelt guvernør for det russiske Guvernementet Estland i periodene 1803–11 og 1816–1819. 

## Referanser
Mikhail Nikolaijevitsj Galkin-Vraskoj

**Mikhail Nikolaijevitsj Galkin-Vraskoj** var en russisk adelsmann, og reelt residerende guvernør for det russiske Guvernementet Estland en i perioden 1868&ndash;70. I denne perioden var Pjotr Romanovitsj Bagration formelt guvernør, men residerte ikke.

## Referanser
Nikolaj Repinin

**Nikolaj Vasiljevitsj Repinin** (russisk: Николай Васильевич Репнин; født  i Sankt Petersburg, død  i Riga) var en russisk adelsmann, med tittel prins, og formelt guvernør for det russiske Guvernementet Estland i perioden 1792–1798, og for Guvernementet Livland i samme periode. Han residerte sjelden i Baltikum.

## Referanser
Pjotr Petrovitsj Basjilov

**Pjotr Petrovitsj Basjilov** (født 1857, død 1919) var en russisk adelsmann, og reelt residerende guvernør for det russiske Guvernementet Estland i perioden 1906&ndash;1907. I denne perioden var Alexander Möller-Zakomelski formelt guvernør, men residerte ikke.

## Referanser
Sergej Vladimirovitsj Sjahhovskoj

**Sergej Vladimirovitsj Sjahhovskoj** (1852–1894) var en russisk adelsmann, prins og guvernør for det russiske Guvernementet Estland i perioden 1885&ndash;1894. 

## Referanser
Mabel Gay

**Mabel Gay** (født 5. mai 1983 i Santiago de Cuba) er en cubansk friidrettsutøver som konkurrerer i tresteg.

Gays første internasjonale mesterskapsfinale var VM-finalen 2003 der hun ble nummer fem. Hun kom ikke til finalen i OL 2008.

I VM 2009 i Berlin hoppet hun 14,53 m, noe som holdt til sølvmedaljen bak Yargelis Savigne.

## Personlig rekord
* Tresteg – 14,66 (2007)

## Referanser


## Eksterne lenker
*
Jevstafij Nikolaijevitsj Skalov

**Jevstafij Nikolaijevitsj Skalov** (Født	9. september 1845, død	20. juni 1902) var en russisk adelsmann, og guvernør for det russiske Guvernementet Estland i perioden 1894–1902. 

## Referanser
Aleksej Valerianovitsj Bellegarde

**Aleksej Valerianovitsj Bellegarde** var en russisk adelsmann, og guvernør for det russiske Guvernementet Estland i perioden 1902&ndash;1905. 

## Referanser
Tomoe Abe

**Tomoe Abe** (født 13. august 1971) er en japansk tidligere friidrettsutøver som konkurrerte i langdistanseløping.

Abes fremste meritt er bronsemedaljen i maraton fra VM 1993 i Stuttgart. Hun vant gull i Osaka maraton i 1994. Hun har også verdensrekorden i ultramaraton, det vil si 100 kilometers løping, en rekord hun satte i 2000.

## Personlige rekorder
* Maraton – 2:26.09 (fra 1994)
* 100&nbsp;km – 6:33.11 (fra 2000)

## Referanser


## Eksterne lenker
*
Wilhelm Heinrich von Lieven

**Wilhelm Heinrich von Lieven** (født 1800, død 1880) var en russisk-tysk adelsmann, og formelt guvernør for det russiske Guvernementet Estland i perioden 1861–64, og for Guvernementet Livland i samme periode. Han var derimot ikke residerende guvernør.

von Lieven var opprinnelig en baltisk adelig slekt.

## Referanser
Magdelín Martínez

**Magdelín Martínez** (født 1976) er en italiensk friidrettsutøver som konkurrerer i tresteg.

Martínez begynte karrieren med å konkurrere for Cuba og tok bronse i de panamerikanske lekene i 1999. Etter å ha giftet seg med en italiener, ble hun italiensk statsborger, og fra 2001 har hun konkurrert for Italia.

Hennes første mesterskap som italiener var VM 2001 der hun kom på fjerdeplass i tresteg med et hopp på I EM 2002 ble hun nummer seks. I VM 2003 tok hun så bronsemedalje etter et hopp på 14,90.

Under OL 2004 i Athen gikk hun videre til finalen og endte på en sjuendeplass etter å ha klart 14,85. I innendørs-EM 2005 tok hun sølv med et hopp på 14,54, etter russiske Viktorija Gurova.

Martínez var også i finalen i VM 2005 der hun ble nummer åtte. I VM 2007 i Osaka ble hun nummer seks etter å ha klart 14,71. Derimot ble OL 2008 en Beijing en skuffelse for henne &ndash; hun ble utslått i kvalifiseringen.

## Personlig rekord
* Tresteg – 15,03 meter

## Referanser


## Eksterne lenker
*
Heinrich Johann von Wrangell

**Heinrich Johann von Wrangell** var en tysk adelsmann, og formelt guvernør for det russiske Guvernementet Estland i perioden 1786&ndash;96. Han var derimot ikke residerende guvernør.

## Referanser
Arnie David Girat

**Arnie David Girat** (født 26. august 1984 i Villa Clara) er en cubansk friidrettsutøver som konkurrerer i tresteg.

Girats gjennombrudd kom da han ble juniorverdensmester i 2002. I VM 2003 i Paris gikk han videre til finalen der han ble nummer fire med et hopp på 17,23.

Han deltok også i OL 2004 i Athen, men hoppet på 16,70 var ikke langt nok til at han kvalifiserte seg til finalen.

Han kom til finalen i VM 2005 og ble nummer åtte med 17,09. To år senere, under VM i Osaka var han også i finalen, denne gangen ble han nummer sju med et hopp på 16,91.

Han tok sin første internasjonale mesterskapsmedalje som senior under innendørs-VM i Valencia. Det ble sølv, etter Phillips Idowu, med et hopp på 17,47. I OL 2008 i Beijing holdt Girats hopp på 17,52 til en fjerdeplass, bare sju centimeter bak Leevan Sands som tok bronsemedaljen.

I VM 2009 ble han nummer fem med et hopp på 17,26. Han avsluttet sesongen ved å vinne gull under IAAF World Athletics Final med et hopp på 17,45.

## Personlig rekord
* Tresteg – 17,62 m (2009)

## Referanser


## Eksterne lenker
*
Aleksej Lopuhhin

**Aleksej Lopuhhin** var en russisk administrator, og formelt guvernør for det russiske Guvernementet Estland en periode i 1905, men residerte ikke der.

## Referanser
Yarelis Barrios

**Yarelys Barrios Castañeda** (født 12. juli 1983 i Pinar del Rio) er en cubansk friidrettsutøver som konkurrerer i diskos.

I VM 2007 i Osaka satte hun ny personlig rekord i finalen på 63,90, et resultat som holdt til sølvmedalje. Hun tok bronse i diskos i Sommer-OL 2012 i London.

I 2008 forbedret hun den personlige rekorden til 66,13. Hun deltok også i OL 2008 i Beijing, og tok opprinnelig sølv med et kast på 63,64. Hun ble senere diskvalifisert og fratatt medaljen etter at retesting av hennes dopingprøve fra lekene i 2008 var positiv. Øvelsen ble vunnet av Stephanie Brown Trafton. Barrios avsluttet året med å vinne IAAF World Athletics Final i Stuttgart med et kast på 64,88.

I VM 2009 i Berlin kastet hun 65,31 og tok med sølv. Igjen avsluttet hun sesongen med å vinne IAAF World Athletics Final med et kast på 65,86.

## Personlig rekord
* Diskos – 66,13 m (2008)

## Referanser


## Eksterne lenker
*
Carl Magnus von der Pahlen

**Carl Magnus von der Pahlen** (født 19. februar 1779 i Reval, død 20. mai 1863 i Palmse var en baltisktysk adelsmann, og formelt guvernør for det russiske Guvernementet Estland en periode i 1829&ndash;1845, og i Guvernementet Livland i samme periode, men residerte ikke. 

Han var brorsønn til Peter Ludwig von der Pahlen.

## Referanser
Friedrich von Löwen

** Friedrich von Löwen ** var en tysk adelsmann, med tittel baron og dessuten guvernør for det russiske Guvernementet Estland en periode i 1728–1736.
## Referanser
Sebastian Ernst von Manstein

**Sebastian Ernst von Manstein** (1678–1747) var en tysk adelsmann, og guvernør for det russiske Guvernementet Estland en periode i 1736–1738.

## Referanser
Gustaf Otto Douglas

**Gustaf Otto Douglas** (født 23. februar 1687 i Stockholm, død 1771 i Reval) var en svensk leiesoldat og adelsmann, og gikk i russisk tjeneste etter at han ble tatt til fange under slaget ved Poltava. Han var guvernør for det russiske Guvernementet Estland en periode i 1738–1740. Han var også aktiv i felttoget i Finland.

## Referanser
Waldemar von Löwendahl

**Ulrich Friedrich Woldemar, greve av Löwendal**, også: **Ulrik Frederik Valdemar, greve av Løvendal** (1700–1755) var en adelsmann, feltherre, guvernør for det russiske Guvernementet Estland en periode i årene 1740&ndash;1743, samt marskalk av Frankrike under Ludvig XV. Gaten Avenue de Lowendal i de 15. og 7. arrondissement i Paris er oppkalt etter han.

## Biografi
Han var sønn av stattholder i Norge Ulrik Frederik Valdemar Løvendal og Dorothea Margrethe von Brockdorff (1672-1706), og dermed barnebarn av Ulrik Fredrik Gyldenløve.

Fra 1713 tjente han keiser Karl VI hvor han kjempet i Polen og i 1714 ble kaptein. Siden gikk han frivillig i dansk-norsk tjeneste, men vendte tilbake til keiseren i 1716. I 1721 ble han utnevnt til oberst og den 17. januar 1722 giftet han seg med Theodora Eugenia, baronesse von Schmettow (1705–1768). Siden gikk han i tjeneste hos kong August II av Polen, der han ble utnevnt til generalfeltmarskalk og generalinspektør for det saksiske infanteri. I 1733 ble han satt til å organisere forsvaret av Kraków, og i 1734–35 kommanderte han de saksiske troppene ved Rhinen. 

I 1737 ble han russisk generalløytnant, og i Russland giftet han seg med den polske generalfelttøymester Joh. Clement, greve av Branitzskys hustru, Barbara Magdalene Elisabeth (født Szembeck, 1701–1762). Löwendahl var formentlig blitt lovlig skilt fra sin første hustru, men den nye hustru ble derimot aldri skilt fra sin mann. Det varte derfor lenge, før hun ble anerkjent som hans legitime ektefelle. I 1740 ble han utnevnt til guvernør i Estland, og i Reval fødte hans nye kone ham sønnen François Xavier Joseph (1742-1808).

## I fransk tjeneste
Etter endt russisk tjeneste, gjorde Louis XV bruk av ham i Den østerrikske arvefølgekrig. I 1743 ble han utnevnt til generalløytnant og konverterte samtidig til katolisismen. I 1747 utførte han sin hovedbedrift, erobringen av Bergen op Zoom, hvoretter han ble utnevnt til marskalk av Frankrike. 

Löwendahl opprettholdt en tett tilknytning til Danmark, og virket blant annet for gjenopprettelsen av «Royal Danois», som var et dansk regiment i fransk tjeneste. Han søkte også om å bli opptatt i den danske grevestand som greve av Danneskjold-Løvendal. Han døde den 27. mai 1755 i Paris.

## Referanser


## Eksterne lenker
* Löwendahl (Lowendal, Loevental), Woldemar Graf (im sächsischen Reichsvikariat 1741) von, Deutsche Biographie
Peter August Friedrich von Holstein-Beck

** Peter August Friedrich von Holstein-Beck** (født 1696 i Königsberg, død 1775 i Reval) var en tysk adelsmann, etterhvert prins av Holstein-Beck, og guvernør for den lokale landdagen og dermed for det russiske Guvernementet Estland i årene 1743&ndash;1753. Hans 2. hustru, Natália Nikolaievna Golovina (1724-67), var en sønnedatter av den russiske feltmarskalk Fjodor Golovin (1650-1706).  

## Referanser


## Eksterne lenker
Ludwig von Nagell

**Ludwig von Nagell** var en tysk adelsmann, og guvernør for den lokale landdagen og dermed for det russiske Guvernementet Estland og Guvernementet Livland i årene 1798&ndash;1800. 

## Referanser
Peter Ludwig von der Pahlen

** Peter Ludwig von der Pahlen ** (russisk: Пётр Алексеевич Пален/ *Petr Aleksejevitsj Pahlen*; født 17. juli [jul. 28. juli] 1745 i Palms (i Estland), død 13. februar [jul. 25. februar] 1826 ved Mitau) var en tysk-ættet russisk adelsmann, og guvernør for det russiske Guvernementet Estland og Guvernementet Livland en kort periode i årene 1800–1801. 

## Referanser
Peter Friedrich Georg von Oldenburg

** Peter Friedrich Georg von Oldenburg ** (1784&ndash;1812) var en tysk adelsmann, greve og senere prins i Oldenburg, og formelt en kort stund guvernør for det russiske Guvernementet Estland i årene 1808&ndash;1809. I denne perioden var Aleksej Spiridov reelt residerende guvernør. 

## Referanser
Paul Friedrich August von Oldenburg

**Paul Friedrich August von Oldenburg** (født 1783, død 1853) var en tysk adelsmann, storhertug og senere prins i Oldenburg, og dessuten guvernør for det russiske Guvernementet Estland i årene 1811&ndash;1816. 

## Referanser
Gotthard Wilhelm Budberg von Bönninghausen

** Gotthard Wilhelm Budberg von Bönninghausen ** var en lokal tysk adelsmann, baron og leder for Estlands landdag og reelt residerende guvernør for det russiske Guvernementet Estland i årene 1819–1832. I denne perioden var de formelle guvernørene Filippo Paulucci og Carl Magnus von der Pahlen. 

30. juli 1801 ektet han Charlotte Freiin von Campenhausen (1778–1830). Sammen fikk de blant andre sønnen Alexander von Budberg.

## Referanser
Otto Wilhelm von Essen

**Otto Wilhelm von Essen** var en lokal tysk adelsmann og en kort stund leder for Estlands landdag og reelt residerende guvernør for det russiske Guvernementet Estland i årene 1832–1833. I denne perioden var den formelle guvernøren Carl Magnus von der Pahlen. 

## Referanser
Johann Christoph Engelbrecht von Grünewaldt

** Johann Christoph Engelbrecht von Grünewaldt ** (1796–1862) var en lokal tysk adelsmann og i flere år leder for Estlands landdag og reelt residerende guvernør for det russiske Guvernementet Estland i årene 1842&ndash;1859. I denne perioden var de formelle guvernørene henholdsvis Carl Magnus von der Pahlen, Jevgenij Golovin og Aleksandr Suvorov.

## Referanser
Berend Üxküll

** Berend Johann von Üxküll ** (født 1762, død 1827) var en lokal tysk-estisk adelsmann med tittel baron, leder for Estlands landdag og dermed reelt residerende guvernør for det russiske Guvernementet Estland i årene 1816–1819. I denne perioden var den formelle guvernøren Aleksej Spiridov. I 1792 giftet han seg med Elisabeth von Sievers (1776–1865), datter av greve Jacob Johann Sievers.
 
## Referanser
Filippo Paulucci

** Filippo Osipovitsj Paulucci ** (født 1779 i Modena, død 1849 i Nice) var en russisk-italiensk offiser i fransk og senere russisk tjeneste. Han deltok i krigen mot Tyrkia fra 1810, ble adelsmann, og var formelt guvernør for det russiske Guvernementet Livland 1812&ndash;1929 og i Guvernementet Estland i årene 1819&ndash;1829. 

## Referanser
George von Browne

**George Browne** (født 1698, død 1792) var en irsk-russisk offiser fra Limerick i Irland, og senere general og  adelsmann i tjeneste for tsaren i Russland. Han var formelt guvernør for det russiske Guvernementet Livland 1762–1791 og i Guvernementet Estland i årene 1775–1791. 

Han var en stund i tyrkisk fangenskap, men steg raskt i gradene til general under tsarinaen Anna av Russland. Under den store nordiske krig ble han en ledende hærfører mot Sverige i Livland. Senere var han en bidragsyter til østerriksk og dermed alliert seier over Preussen i slaget ved Kolin i 1757 under sjuårskrigen, og ble der hedret av keiserinne Maria Theresia av Østerrike. Tsar Peter III av Russland utnevnte Browne til feltmarskalk, og øverstkommanderende i krigen mot Danmark. De siste tretti årene av sitt liv var han formelt guvernør i både Estland og Livland, men residerte stort sett i sistnevnte guvernement.

## Referanser
Guvernementet Livland

**Guvernementet Livland** var et av de administrative hoveddistriktene (guvernementene) i Det russiske keiserdømmet. Riga var hovedstad og sete for guvernøren.

De svenske besittelsene i Baltikum – Svensk Estland og Svensk Livland – kom under russisk overherredømme som følge av den store nordiske krig og freden i Nystad i 1721. Ved delingen av Polen-Litauen i 1795 kom også Kurland under russisk styre.

Guvernementet Livland hadde et visst selvstyre fra sentraladministrasjonen i St. Petersburg. De baltisk-tyske adelsslektene (se Baltikums adel) opprettholdt sin standstat og styrte gjennom landdager, mens borgerne i byene valgte sine egne byråd. Guvernøren var oppnevnt av tsaren, men ofte baltisk tysker. Administrasjonsspråket var tysk.

Livland omfattet områder sør i det nåværende Estland, inkludert Saaremaa, og nord i Latvia. Da Estland og Latvia erklærte seg som uavhengige nasjonalstater under den russiske borgerkrigen i 1918, delte de Livland etter både etniske og administrative skillelinjer. På grunn av krigen gikk det noen steder flere år å avklare grensedragningen.

## Russiske guvernører
*1712–1719  Guvernør, prins Aleksandr Danilovitsj Mensjikov *(bare formelt)*
*1719–1726  Prins Anikita Repnin 
*1727–1751  Feltmarskalk Peter Lacy
*1751–1753  Prins Vladimir Petrovitsj Dolgorukij  
*1753–1758  Pjotr Vojeikov
*1758–1761  Prins Vladimir Petrovitsj Dolgorukij 
*1762–1791  Generalguvernør, greve George von Browne 
*1792–1798  Nikolaj Repinin *(også for Estland)*
*1798–1800  Ludwig von Nagell
*1800–1801  Peter Ludwig von der Pahlen
*1801–1803  Sergej Golitson
*1803–1807  Friedrich Wilhelm von Buxhoevden
*1807–1810  Ivan Repjev
*1810–1812  Dimitrij Lobanov-Rostovskij
*1812–1812  Johann Magnus von Essen
*1812–1829  Filippo Osipovitsj Paulucci
*1829–1845  Carl Magnus von der Pahlen
**1845–1848  [[Jevgenij Golovin]] (også for Estland)*
**1848–1861  General [[Aleksandr Arkadijevitsj Suvorov]] (også for Estland)*
**1861–1864  [[Wilhelm Heinrich von Lieven]]*
**1864–1866  [[Pjotr Sjuvalov]]*
**1866–1866  [[Eduard Baranov]]*
**1866-1876  General [[Pjotr Romanovitsj Bagration]] (også for Estland)*
*1876–1883  Alexander von Üxküll-Güldenband  
*1883–1885  Ivan Sjevitsj
*1885–1895  Mikhail Zinovjev  
*1895–1900  Vladimir Suvurov
*1901–1905  Mikhail Pusjkov 
**1905–1906  [[Vassilij Sologub]]*
**1906–1909  [[Alexander Möller-Zakomelski]]*
*1909–1914  Nikolaj Svegintsev
*1914–1916 Arkadij Kelepovskij
*1916–1917  Nikolaj Lavrinovskij

## Referanser


## Eksterne lenker
*
Magnus Jøndal

**Magnus Jøndal** (født 1988) er en norsk pedagog og tidligere håndballspiller som inntil 2021 spilte for SG Flensburg-Handewitt og Norge. Han spilte på Norges lag som tok sølv i VM 2017 og i VM 2019 og bronse i EM 2020. I VM 2019 og EM 2020 kom han på «all star team» som beste venstrekant.

## Karriere
Jøndal spilte som ung i Hobøl-klubben Tomter IL og senere i Follo-klubben Ski IL, før han ble tatt opp i stallen til  i 2006. Han spilte der til i 2014, da Follo rykket ned, og deretter to sesonger i . 

Jøndal ble tidlig sett på som en av Norges største talenter og har vært på yngre landslag siden han var 16 år. I september 2009 ble Jøndal kalt opp til rekruttlandslaget av Norges trener Robert Hedin som i oktober 2009 spilte Grundfos cup i Polen.
Etter en god sesong for Follo HK ble Jøndal innkalt til landslaget for å spille Bring Cup 2010, og fikk her sin landslagsdebut mot Tyskland (27–28) 15. april 2010. I 2016 gikk Jøndal til  i Danmark og i 2018 til Flensburg-Handewitt.

Jøndal spilte på Norges lag som tok sølv i VM 2017 og VM 2019. I VM 2019 kom han på «all star team» som beste venstrekant. I EM 2020 spilte han på Norges lag som tok bronse og ble også der tatt ut på «all star team».

## Biografi
Jøndal ble født 7. februar 1988 i Lørenskog. Han er oppvokst på Hobøl i Østfold og er sønn av den tidligere landslagsspilleren i håndball Arild Jøndal.
Han har en bacheleor i idrettsvitenskaper fra Norges idrettshøgskole.

Etter karrieren som utøver ble han lærer ved idrettsfag ved Bjerke videregående skole i Oslo.

## Utmerkelser
All Star Team EM 2020 

All Star Team VM 2019 

Venstrekant på All Star-team under Studentmesterskapet i håndball 2011. Juryen var utvalgt av arrangør Gøy HK. 

Årets venstrekant i Postenligaen 2009/2010, kåret av spillerne i Postenligaen.

Årets spiller i Follo: 2008/2009, kåret både av Follo HK og ØB.

Han ble seriemester i håndball Eliteserien 2014/15.

## Referanser


## Eksterne lenker
*
Yoandri Betanzos

**Yoandri Betanzos** (født 15. februar 1982 i Santiago de Cuba) er en cubansk friidrettsutøver som konkurrerer i tresteg. 

I VM 2003 i Paris tok Betanzos sølvmedaljen etter svenske Christian Olsson. Året etter (2004) ble Betanzos  bronsemedaljør i innendørs-VM, igjen slått av Olsson. I OL 2004 i Athen ble Betanzos nummer fire, bare en centimeter bak bronsevinneren Danila Burkenja fra Russland. I VM 2005 tok Betanzos igjen sølv, denne gangen ble han slått av amerikaneren Walter Davis. I innendørs-VM 2006 i Moskva tok Burkenya bronse.

Han deltok også i VM 2007 i Osaka, uten å kvalifisere seg til finalen.

Betanzos personlige rekord er på 17,63, satt i februar 2006.

Han representerte Cuba under Sommer-OL 2012, der han ble utslått kvalifiseringen i tresteg.

## Referanser


## Eksterne lenker
*
Johann Magnus von Essen

** Johann Magnus von Essen ** var en tysk adelsmann, og guvernør for det russiske Guvernementet Livland i en kort periode i 1812.

## Referanser
Olivia Borlée

**Olivia Borlée** (født 10. april 1986 i Woluwe-Saint-Lambert) er en belgisk friidrettsutøver (sprinter).

Borleés første internasjonale mesterskap var EM 2006 i Göteborg der hun ble nummer seks i semifinalen på 200 meter og dermed ikke gikk videre til finalen. I VM 2007 i Osaka løp hun sammen med Hanna Mariën, Élodie Ouédraogo og Kim Gevaert på det belgiske laget på 4 x 100 meter stafett. De ble nummer tre etter USA og Jamaica.

Det samme stafettlaget deltok i OL 2008 i Beijing, der de tok gull.

## Referanser


## Eksterne lenker
*
Alexander von Üxküll-Güldenband

** Alexander von Üxküll-Güldenband** var en svensk-tysk adelsmann, og guvernør for det russiske Guvernementet Livland i perioden 1876&ndash;1883.

## Referanser


## Eksterne lenker
*
Anikita Repnin

**Anikita Repnin** (født 12. august 1668 i Moskva, død 3. juli 1726 i Riga) var en russisk adelsmann og general. Han utmerket seg under den store nordiske krig og inntok Riga i 1710.

## Liv og virke
### Bakgrunn
Anikita Repnin kom fra en kjent russisk adelsfamilie. Hans far, fyrst Ivan Borisovitsj Repnin, var sjefen for Den sibirske prikaz. Da Anikita Repnin fylte 16 år, ble han bragt til den elleveårige Peter I som *spalnik* (kammerpasje) (i 1683).

### Virke
Han var en nær medarbeider av Peter den store, som han også hadde vokst opp sammen med. Da Sofia Aleksejevna ble satt inn som regent i 1689, fulgte han Peter til klosteret Troitse-Sergijeva Lavra, og dro deretter selv til Azov for å slutte seg til kampene i den russisk-tyrkiske krig (1686-1700). I løpet av disse kampene ble han forfremmet til general.

Deretter deltok han aktivt i kampene i den store nordiske krig. I begynnelsen av krigen reiste han til Novgorod for å rekruttere nye styrker. Samtidig ble han utnevnt til Novgorods guvernør. I mars 1701, på grunn av avtalen med den polske konge August II, ble Repnin sendt med 19 infanteriregementer til Livland for å forsterke feltmarskalk Steinaus armé. Etter nederlaget som Steinau led mot Karl XII ved Riga førye Repnin sin hær over Druja og Opotjka til Pskov og forente den med generalfeltmarskalk Sjeremetevs armé.

Senere deltok han i Nöteborgs (1702), Nyenskans (1703) og Narvas (1704) erobringer, og fra slutten av 1704 til 1707 førye han småkrig mot svensker i Baltikum og Belarus.

I slaget ved Golovtsjin (1708) førte Repnin befsl over russiske styrker på venstreflanken. Svenskene drev bort hans divisjon, som retirerte i uorden til en skog. Han klarte å stanse sine styrker og gjenoppta striden, men da patronene tok slutt ble han tvunget til å fortsette retretten.

Peter den store var misfornøyd med Repnins handlemåte i slaget, og derfor stilte han generalen for krigsrett, der han ble degradert til menig soldat.

Han gjenopprettet sin posisjon etter den rolle han spilte i seieren i slaget ved Lesnaja. Under slaget ved Poltava hadde han kommandoen over sentrum, og ble deretter overført til området ved Østersjøen.

Han var deretter guvernør for det russiske Guvernementet Livland i perioden 1719&ndash;1726,. Han etterfulgte Aleksandr Danilovitsj Mensjikov som krigsminister da Mensjokov falt i unåde og Katarina I gjorde ham til feltmarskalk.

## Referanser
Pjotr Vojeikov

** Pjotr Vojeikov** var en russisk adelsmann, og guvernør for det russiske Guvernementet Livland i perioden 1753&ndash;1758,.

## Referanser
Ivan Repjev

**Ivan Repjev** var en russisk offiser og adelsmann, og guvernør for det russiske Guvernementet Livland i perioden 1807&ndash;1810,. 

## Referanser
Mikhail Zinovjev

**Mikhail Zinovjev** (1838–1895) var en russisk offiser og administrator, og guvernør for det russiske Guvernementet Livland i perioden 1885–1895.

## Referanser
Hanna Mariën

**Hanna Emilie Mariën** (født 16. mai 1982 i Herentals) er en belgisk friidrettsutøver (sprinter) og bobkjører.

Mariëns første internasjonale mesterskap var EM 2006 i Göteborg der hun ble nummer fem i semifinalen på 200 meter og ikke gikk videre til finalen. I VM 2007 løp hun sammen med Olivia Borlée, Élodie Ouédraogo og Kim Gevaert for det belgiske laget på 4 x 100 meter stafett som tok bronsemedaljene etter USA og Jamaica.

Det samme stafettlaget tok sølv på stafetten under OL 2008 i Beijing.  Gullmedaljene gikk til Russland.

Etter at Mariën la opp som friidrettsutøver i 2012 begynte hun å trene bobsleigh og skal representere Belgia i denne grenen under Vinter-OL 2014 i Sotsji.

## Referanser


## Eksterne lenker
* 
*  Profil  på Sotsji-OLs nettsider
Élodie Ouédraogo

**Élodie Ouédraogo** (født 27. februar 1981 i Saint-Josse-ten-Noode) er en belgisk friidrettsutøver som konkurrerer i sprint og hekkeløp.  Til og med år 2000 konkurrerte hun for Burkina Faso.

Ouédraogos første internasjonale mesterskap var VM 2007 i Osaka, der hun ble slått ut i forsøket på 400 meter hekk.  I VM 2007 løp hun sammen med Olivia Borlée, Hanna Mariën og Kim Gevaert for det belgiske laget på 4 x 100 meter stafett som tok bronsemedaljene etter USA og Jamaica.

Det samme stafettlaget tok sølv på stafetten under OL 2008 i Beijing.  Gullmedaljene gikk til Russland.

## Referanser


## Eksterne lenker
*
Pjotr Verjovkin

**Pjotr Vladimirovitsj Verjovkin** var en russisk offiser og administrator, og guvernør for det russiske Guvernementet Estland i perioden 1915&ndash;1917. Etter oktoberrevolusjonen høsten 1917 ble guvernementet slått sammen med Guvernementet Livland, under ledelse av Pjotr Verjovkin som da residerte og styrte begge områdene fra Tallinn – inntil Estlands uavhengighet og Tysklands okkupasjon sent i februar 1918.

## Referanser
Karin Ruckstuhl

**Karin Ruckstuhl** (født 2. november 1980 i Baden, Sveits) er en nederlandsk friidrettsutøver som konkurrerer i sjukamp og lengdehopp.

Ruckstuhl er innehaver av den nederlandske rekorden i både sjukamp og femkamp innendørs. Hennes foreløpig største meritt er EM-sølvet fra Göteborg 2006 med ny nederlandsk rekord på 6423 poeng.

## Referanser

## Eksterne lenker
*
Bert van Vlaanderen

**Bert van Vlaanderen** (født 1964) er en nederlandsk tidligere friidrettsutøver som løp maraton.

Van Vlaanderens fremste meritt er bronsemedaljen fra VM 1993 i Stuttgart da han løp på 2.15.12. Han deltok i to OL uten fremskutte plasseringer. Han ble nr. 15 i OL 1992 og nr. 45 i OL 1996.

## Personlig rekord
* Maraton – 2:10.27  (1998)

## Referanser


## Eksterne lenker
*
Jolanda Keizer

**Jolanda Keizer** (født 5. april 1985 i Amsterdam) er en nederlandsk friidrettsutøver som konkurrerer i mangekamp.

I 2007 tok Keizer sølv i sjukamp i U23-EM. Samme år deltok hun i VM i Osaka der hun ble nummer 14 med 6 102 poeng. Senere deltok hun i OL 2008 der hun ble nummer ni med 6370 poeng.

I innendørs-EM 2009 tok hun sølvmedaljen i femkamp med 4644 poeng.

I EM i friidrett 2010 i Barcelona ble hun diskvalifisert etter tjuvstart på 100 m hekk, som var første øvelse.

## Referanser


## Eksterne lenker
*
Timothy Beck

**Timothy Beck** (født 1977) er en nederlandsk friidrettsutøver (sprinter).

Beck deltok sammen med Troy Douglas, Patrick van Balkom og Caimin Douglas på det nederlandske laget på 4 x 100 meter stafett som tok bronse i VM 2003. Det samme laget deltok også under OL 2004, men fikk kluss i vekslingen og gikk ikke til finalen.

Beck deltok også i Vinter-OL 2002, der han konkurrerte i firemanns bobsleigh. Laget endte på 17.-plass.

## Referanser


## Eksterne lenker
*
Peter Lacy

**Peter Lacy**, også kjent som **Peter von Lacy** eller **Pjotr Petrovitsj Lassi**, (født 26. september 1678 ved Limerick i Irland, død 19. april 1751 i Riga) var en irsk-russisk offiser fra Limerick i Irland, og senere general og  adelsmann i tjeneste hos tsaren i Russland. Han var formelt guvernør for det russiske Guvernementet Livland 1727–1751. 
## Biografi
Han var en stund i Frankrike fra oktober 1691, men forlot Ludvig XIVs solkeiserdømme til fordel for militær tjeneste i Østerrike. I østerriksk tjeneste i Russland fra 1697, med slaget ved Narva og feltoperasjoner i Livland, ble han skadet under den store nordiske krig mot Sverige og forfremmet til oberst. Året etter ledet han en brigade mot svenskene i slaget ved Poltava, og tok tjeneste hos prins Anikita Repnin, som var guvernør i Livland. Lacy var blant de første som inntok Riga, og ble i 1712 kommandør på borgen i byen. I 1719 var han med marinestyrken til Fjodor Apraksin, og gikk i land og ødela svenske våpenarsenaler og -fabrikker ved Umeå. 

i 1726 ble Lacy øverstkommanderende i Livland etter Repnin, og tre år senere guvernør i provinsen. Her ble han kjent med grevinnen av Kurland, den senere tsarina Anna av Russland, som gjorde Lacy til øverstkommanderende. Han beseiret polakkene i Den polske tronfølgekrig i 1734, og han ble russisk øverstkommanderende i den russisk-tyrkiske krig fra 1736. Etter seieren over tyrkerne 1739 tok han igjen aktivt opp guvernørposten i Livland.

Peter Lacy var igjen øverstkommanderende under den russisk-svenske krig, vant en knusende seier over svenskene ved Villmanstrand i august 1741, og erobret i praksis hele det sørlige Finland året etterpå. Etter dette forble han aktiv guvernør og øverstkommanderende i Livland til sin død i Riga 19. april 1751.

## Referanser


## Eksterne lenker
*
Unionsstaten Russland og Belarus

**Unionsstaten Russland og Belarus** er en overnasjonal enhet bestående av Den russiske føderasjon og Republikken Belarus. Unionens sekretariat har siden 2011 blitt ledet av Grigorij Rapota. Formålet med unionen er å skape fred og stå sammen mot den felles fiende i vest.

Den opprinnelige avtalen som opprettet et samvelde mellom de to statene ble undertegnet 2. april 1996. Denne avtalen åpnet for tettere samarbeid enn via Samveldet av uavhengige stater, og la til rette for en parlamentarikerforsamling der begge landene skulle ha samme representasjon. Allerede året etter ble samveldet omdannet til en union, da en ny avtale ble undertegnet 2. april 1997. I desember 1998 ble det undertegnet flere avtaler mellom landene, blant annet på det økonomiske området. I desember 1999 kom den foreløpig siste avtalen; her ble unionsstaten opprettet.

Det er noe motstridende syn i de to landene om hvilken form unionsstaten skal ha. Russland ser på unionsstaten som noe som skal være en integrert enhet på linje med en føderalstat, mens man i Belarus ønsker at unionsstaten skal organiseres som en konføderasjon. Det har vært liten suksess i å løse denne uenigheten.

Bestemmelsene i unionsavtalen har i liten eller ingen grad blitt implementert. Dette gjelder blant annet planene om en felles valuta og en tollunion, der arbeidet med en samkjøring har stoppet opp.

Fra offisielt hold i Unionsstatens parlamentarikerforsamling har det blitt åpnet for at utbryterrepublikkene Sør-Ossetia og Abkhasia kan bli med i Unionsstaten på et senere tidspunkt.

## Referanser





## Eksterne lenker
* 
* Unionsstatens offisielle nettsider
TETs-21

**TETs-21** (russisk: ТЭЦ-21), også kjent som ***Moskva-21 kraftverk***, er et både varme- og dampbasert, og et gass kombinasjonssyklus (CCGT) varmekraftverk beliggende i Dimitrovs-området (Dimitrovskij) like innenfor ringveien, nordvest i Moskva. I dette industriområdet ligger også kraftverk TETs-28. Det eies og opereres av kraftselskapet Mosenergo, og har en effekt på 1.800 MW i kraftproduksjon, og 5.763 MWth effekt i produksjonen av fjernvarme. Produksjonen kan nå helt opp i 9.650 GWt elektrisitet og 13.900 GWt lokal fjernvarme. Brenselstypen er naturgass, og sekundært mazut.

Byggingen av kraftverket begynte omkring 1960, og første byggetrinn stod ferdig i 1964. TETs-21 hadde da en effekt på 300 MW. Kraftverket har senere blitt utvidet og fornyet ved en rekke anledninger, senest i 2008 da en ny enhet på 450 MW kom på plass. Anlegget har 11 turbiner, herav sju eldre fra 1964 hver med 110 MW effekt, to med 250 MW effekt av typen *UTMZ T 250-300*, videre en nyere 80 MW gassturbin fra 1983, og en kraftigere 450 MW gassturbin.

## Eksterne lenker
* TEP-21 CHP - *Global Energy Observatory*. Besøkt 1. oktober 2017.
* Omtale på Mosenergos nettsider
Otosklerose

**Otosklerose** er forkalkning i ørebenskjeden. Dette fører til nedsatt hørsel, hovedsakelig på grunn av ledningstap. Beinkjeden som skal overføre lydsvinginger fra trommehinnen til det indre øret blir stiv og lite bevegelig, og lyden ledes derfor dårligere.
Votlo

**Votlo** er en bygd ved Haus på Osterøya som ligger ved Sørfjorden ved Osterøy. Grenda ligger brattlendt til mot sør med mye edelløvskog og sjeldne planter i liene. Om våren er liene fulle av ramsløk, lukten av løk kjenner man lang vei.

Navnet kommer trolig av «vetle å» (på den andre siden av fjorden ligger Ytre Arna med den store elva, eller «Ælvæ»,  
Blindheimselva). Navnet har blitt skrevet på forskjellige måter opp gjennom tidene, for eksempel: Vatle, Wotle, Wathle, Votle og Vasle.

På Gloppestølen (Rivenes) er det funnet tufter av 4000 år gamle hus og spor etter 3500 år gammel åker. Flere steinøkser
er også funnet på Votlo.  Tøveskoen eller Toveskoen (eller filtsko/ullsko/pampusser/ladder) ble oppfunnet her av Maria Olavsdotter Askeland. I en periode drev alle bøndene på Votlo med ullskoproduksjon som attåtnæring.

Da Peter Jebsen skulle bygge Arne Fabrikker ble det rundt 1850 satt opp et teglsteinsverk på Votlo (Tveitane). Gråstein fra liene og teglstein kom fra Votlo og ble nyttet til bygging i Ytre Arna.

## Eksterne lenker
* Naustene på Votlo
FNs klimakonferanse 2007

**FNs klimakonferanse 2007** (engelsk: *2007 United Nations Climate Change Conference*) var en internasjonal konferanse om klimaendringene som ble arrangert av De forente nasjoner (FN). Konferansen fant sted på Bali International Conference Centre i Nusa Dua på Bali i Indonesia mellom 3. og 15. desember 2007. Representanter fra over 180 land deltok, sammen med observatører fra intergovernmentale og nongovernmentale organisasjoner. Konferansen omfattet møter av ulike politiske sammensetninger, deriblant den 13. konferanse i Klimakonvensjonen (COP 13), 3. møte ifølge Kyoto-protokollen (MOP 3 eller CMP 3), i tillegg til ministermøter og uformelle samtaler.

## Referanser


## Eksterne lenker
* FNs hjemmeside
* Klimaportal
* BBC Bali summit mini-site
Ping pong opptaksteknikk

**Ping pong opptaksteknikk** brukes i lydopptak hvor de vanligste metodene består av A.) Dubbing mellom to kassettspillere koblet gjennom en mikser eller en blandingskonsoll, og B.) Dubbing av spor internt gjennom den innebygde mikseren på portastudios og lignende multitracks. I begge tilfeller kan et nytt instrument, eller annet materiale bli lydfestet gjennom hver bounce, avhengig av oppsettet i mikseren.

I analogt opptak ved bruk av kassettspillere eller annet medium, reduseres lydkvaliteten normalt med hver generasjon, mens i digitalt lydopptak blir kvaliteten bevart.
Australian Recording Industry Association

**Australian Recording Industry Association** (ARIA) er en forening som representerer den australske plateindustrien. Den ble grunnlagt i 1983 av seks store plateselskaper, EMI, Festival, CBS, RCA, WEA og Universal, og erstattet da Association of Australian Record Manufacturers (AARM), som ble grunnlagt i 1956. ARIA fører tilsyn med samling, administrering og distribusjon av musikklisenser og såkalte royalties. Selskapet har over hundre medlemmer, inkluder små plateselskaper som gjerne drives av 1–5 personer, mellomstore organisasjoner, og større selskaper med internasjonalt virksomhet. ARIA blir styrt av et styre bestående av lederne fra både små og store plateselskaper. I mars 2009 bestod styret av Ed St John , Denis Handlin, George Ash, Mark Poston, Sebastian Chase og David Vodica.

## ARIA Charts
ARIA Charts er listene over solgte og strømmede sanger og musikkalbum i Australia, og blir gitt ut ukentlig av ARIA. Listene viser de bestselgende singelene og musikkalbumene innen de forskjellige sjangrene i Australia. ARIA begynte med disse listene i uken som sluttet med 25. juni 1988.

Før dette, fra midten av 1983, hadde ARIA hatt et samarbeid med Kent Music Report, som hadde eksistert siden 1974. I 1988 skilte ARIA og Kent Music Report lag, og sistnevnte fortsatte frem til 1998 under navnet «Australian Music Report».

## Referanser

## Eksterne lenker
*